Denzibang 5/1 Bukit Barisan

Denzibang 5/1 Bukit Barisan adolah bangunan cagar budaya nan balokasi di Kota Bukitinggi, pamilik bangunan iko adolah Negara ateh namo Kodim 0304 Agam, jo dikalola dek Detasemen Zeni Bangunan 5/1 Bukit Barisan Sub Detasemen Zeni Bangunan 025/I.

Bangunannyo ba arsitektural kolonial sangek jaleh dari bagian Façade. Bangunan iko tadiri dari 5 unit bangunan, tiok ruangan dipisahan dek sabuah pintu nan barukuran cukuik gadang. Arsitektur nan tadapek pado bangunan iko yaitu papaduan kolonial-tradisional antaro lain, jendela jo pintu marupokan ciri khas kolonial, gadang sarato leba jo banyak vantilasinyo. Kini bangunan iko difungsian sabagai kantor Detasemen Zeni Bangunan 5/1 Bukit Barisan Sub Detasemen Zeni Bangunan 025/I

 Lokasi 
Denzibang 5/1 Bukit Barisan barado tapek di Jalan Sudirman No. 11, Kelurahan Birugo, Kecamatan Guguk Panjang, Kota Bukittinggi, Provinsi Sumatra Barat. Untuak sampai ka bangunan ko sangaiklah mudah karano tapek di tapi jalan gadang manuju ka Jam Gadang dari arah Padang Panjang. Bangunan ko akan nampak bajajar rapih khas kolonial dan bawarna hijau patando dikalola dek TNI.

 Sijarah 
Riwayaik sijarah bangunan iko indak dikatahui sacaro pasti, namun pado bagian ventilasi atok tadapek inskripsi taun 1881-1883. Kamungkinan iko marupokan taun pambangunan bangunan iko.

Sasuai jo hasil pamutakhiran di taun 2016, adonyo parubahan nan tajadi di dalam gedung yaitunyo panambahan dindiang nan dulunyo triplek manjadi dindiang parmanen sahinggo mambagi ciek ruangan manjadi duo.

 Galeri Poto-poto 

 Rujuakan 

Kategori:Artikel Wiki Basamo